CELEX: C2004/273/22
Language: fi
Date: 2004-11-06 00:00:00
Title: Asia C-348/04: Court of Appealin (England & Wales) (Civil Division) 17.6.2004 tekemällään päätöksellä esittämä ennakkoratkaisupyyntö asiassa Boehringer Ingelheim KG ja muut vastaan Swingward Limited ja muut

6.11.2004   
            
            
               FI
            
            
               Euroopan unionin virallinen lehti
            
            
               C 273/11
            
         Court of Appealin (England & Wales) (Civil Division) 17.6.2004 tekemällään päätöksellä esittämä ennakkoratkaisupyyntö asiassa Boehringer Ingelheim KG ja muut vastaan Swingward Limited ja muut
   (Asia C-348/04)
   (2004/C 273/22)
   Court of Appeal (England & Wales) (Civil Division) on pyytänyt 17.6.2004 tekemällään päätöksellä, joka on saapunut yhteisöjen tuomioistuimeen 12.8.2004, Euroopan yhteisöjen tuomioistuimelta ennakkoratkaisua asiassa Boehringer Ingelheim KG ja muut vastaan Swingward Limited ja muut seuraaviin kysymyksiin:
   Uudelleen pakatut tuotteet
   
               1.
            
            
               Kun rinnakkaistuoja pitää tietyssä jäsenvaltiossa kaupan farmaseuttista tuotetta, joka on tuotu maahan toisesta jäsenvaltiosta, sen alkuperäisessä sisemmässä pakkauksessa, mutta jossa on uusi ulompi pahvipakkaus, jonka teksti on tuontijäsenvaltion kielellä (uudelleen pakattu tuote):
               
                           a)
                        
                        
                           Onko maahantuojan osoitettava, että uusi pakkaus noudattaa kutakin yhdistetyissä asioissa C-427/93, C-429/93 ja C-436/93, Bristol-Myers Squibb vastaan Paranova vahvistettua edellytystä, vai onko tavaramerkin haltijan osoitettava, että näitä edellytyksiä ei ole noudatettu, vai vaihteleeko todistustaakka edellytyksestä riippuen, ja jos näin on, niin miten se vaihtelee?
                        
                     
                           b)
                        
                        
                           Sovelletaanko asiassa Bristol-Myers Squibb vastaan Paranova vahvistettua ensimmäistä edellytystä, siten kuin sitä tulkittiin asiassa C-379/97, Upjohn vastaan Paranova ja asiassa C-143/00, Boehringer vastaan Swingward, jonka mukaan on osoitettava, että tuotteen uudelleen pakkaaminen on tarpeen sen varmistamiseksi, että todellista markkinoille pääsyä ei estetä, ainoastaan uudelleen pakkaamista koskevaan tosiseikkaan (kuten EFTA:n tuomioistuin katsoi asiassa E-3/02, Paranova Inc vastaan Merck Co Inc), vai sovelletaanko sitä myös rinnakkaistuojan suorittaman uudelleen pakkaamisen nimenomaiseen tapaan ja tyyliin, ja jos näin on, niin miten sitä sovelletaan?
                        
                     
                           c)
                        
                        
                           Rikotaanko asiassa Bristol-Myers Squibb vastaan Paranova vahvistettua neljättä edellytystä eli sitä, että uudelleen pakatun tuotteen ulkoasu ei ole sellainen, että se saattaa vahingoittaa tavaramerkin tai sen haltijan mainetta, ainoastaan siinä tapauksessa, että pakkaus on viallinen, huonolaatuinen tai epäsiisti, vai koskeeko se kaikkea, mikä vahingoittaa tavaramerkin mainetta?
                        
                     
                           d)
                        
                        
                           Jos 1 kohdan c alakohdassa esitettyyn kysymykseen vastataan, että neljättä edellytystä rikotaan kaikella, mikä vahingoittaa tavaramerkin mainetta, ja jos joko (i) tavaramerkkiä ei liitetä uuteen ulompaan pahvipakkaukseen (de-branding) tai (ii) rinnakkaistuoja käyttää uudessa ulommassa pahvipakkauksessa joko omaa tunnustaan, tyyliään (house-style) tai ulkoasuaan (get-up) tai tietyissä erilaissa tuotteissa käytettävää ulkoasua (co-branding), onko katsottava, että laatikkomallin tämäntyyppiset muodot vahingoittavat tavaramerkin mainetta, vai onko tämä tosiseikkoja koskeva kysymys, jonka tutkiminen on kansallisen tuomioistuimen tehtävä?
                        
                     
                           e)
                        
                        
                           Jos 1 kohdan d alakohdassa esitettyyn kysymykseen vastataan, että kyseessä on tosiseikkoja koskeva kysymys, kenellä on todistustaakka tämän osalta?
                        
                     
         Tuotteet, joihin on lisätty tarra
   
               2.
            
            
               Kun rinnakkaistuoja pitää tietyssä jäsenvaltiossa kaupan farmaseuttista tuotetta, joka on tuotu maahan toisesta jäsenvaltiosta, sen alkuperäisessä sisemmässä ja ulommassa pakkauksessa, johon rinnakkaistuoja on lisännyt ylimääräisen ulkoisen etiketin tuontijäsenvaltion kielellä (tuote, johon on lisätty tarra):
               
                           a)
                        
                        
                           Sovelletaanko asiassa Bristol-Myers Squibb vastaan Paranova vahvistettuja viittä edellytystä lainkaan?
                        
                     
                           b)
                        
                        
                           Jos 2 kohdan a alakohdassa esitettyyn kysymykseen vastataan myöntävästi, onko maahantuojan osoitettava, että pakkaus, johon on lisätty tarra, noudattaa kutakin asiassa Bristol-Myers Squibb vastaan Paranova vahvistettua edellytystä, vai onko tavaramerkin haltijan osoitettava, että näitä edellytyksiä ei ole noudatettu, vai vaihteleeko todistustaakka edellytyksestä riippuen?
                        
                     
                           c)
                        
                        
                           Jos 2 kohdan a alakohdassa esitettyyn kysymykseen vastataan myöntävästi, sovelletaanko asiassa Bristol-Myers Squibb vastaan Paranova vahvistettua ensimmäistä edellytystä, siten kuin sitä tulkittiin asiassa Upjohn vastaan Paranova ja asiassa Boehringer vastaan Swingward, jonka mukaan on osoitettava, että tuotteen uudelleen pakkaaminen on tarpeen sen varmistamiseksi, että todellista markkinoille pääsyä ei estetä, ainoastaan tarran lisäämistä koskevaan tosiseikkaan, vai sovelletaanko sitä myös rinnakkaistuojan suorittaman tarran lisäämisen nimenomaiseen tapaan ja tyyliin?
                        
                     
                           d)
                        
                        
                           Jos 2 kohdan a alakohdassa esitettyyn kysymykseen vastataan myöntävästi, rikotaanko asiassa Bristol-Myers Squibb vastaan Paranova vahvistettua neljättä edellytystä eli sitä, että uudelleen pakatun tuotteen ulkoasu ei ole sellainen, että se saattaa vahingoittaa tavaramerkin tai sen haltijan mainetta, ainoastaan siinä tapauksessa, että pakkaus on viallinen, huonolaatuinen tai epäsiisti, vai koskeeko se kaikkea, mikä vahingoittaa tavaramerkin mainetta?
                        
                     
                           e)
                        
                        
                           Jos 2 kohdan a alakohdassa esitettyyn kysymykseen vastataan myöntävästi ja 2 kohdan d alakohdassa esitettyyn kysymykseen vastataan, että neljättä edellytystä rikotaan kaikella, mikä vahingoittaa tavaramerkin mainetta, vahingoitetaanko tavaramerkin mainetta tässä tarkoituksessa, jos joko (i) ylimääräinen etiketti asetetaan siten, että se peittää kokonaan tai osittain yhden tavaramerkin haltijan tavaramerkeistä, tai (ii) ylimääräisessä etiketissä ei mainita, että kyseessä oleva tavaramerkki on sen haltijan tavaramerkki, tai (iii) rinnakkaistuojan nimi esitetään isoin kirjaimin?
                        
                     
         Ilmoitus
   
               3.
            
            
               Kun rinnakkaistuoja ei ole ilmoittanut uudelleen pakatusta tuotteesta asiassa Bristol-Myers Squibb vastaan Paranova vahvistetun viidennen edellytyksen mukaisesti ja kun se on näin ollen loukannut tavaramerkin haltijan tavaramerkkiä tai -merkkejä yksinomaan tästä syystä:
               
                           a)
                        
                        
                           Onko kukin tätä seuraava kyseisen tuotteen maahantuonti tavaramerkin loukkaus, vai loukkaako maahantuoja tavaramerkkiä ainoastaan siihen saakka, kunnes tavaramerkin haltija on tietoinen tuotteesta ja sovellettava ilmoitusaika on päättynyt?
                        
                     
                           b)
                        
                        
                           Onko tavaramerkin haltijalla oikeus vaatia rahallista korvausta (eli vahingonkorvausta tavaramerkin loukkauksesta tai kaiken loukkauksella saadun voiton luovuttamista) maahantuojan loukkauksen vuoksi samalla perusteella kuin siinä tapauksessa, että tavarat olisivat olleet väärennettyjä?
                        
                     
                           c)
                        
                        
                           Onko rahallista korvausta tavaramerkin haltijalle tällaisen loukkauksen vuoksi myönnettäessä sovellettava suhteellisuusperiaatetta?
                        
                     
                           d)
                        
                        
                           Jos suhteellisuusperiaatetta ei sovelleta, millä perusteella tällaista korvausta on arvioitava ottaen huomioon, että tavaramerkin haltija saattoi kyseessä olevat tuotteet markkinoille ETA:lla tai suostui tähän?